Море Ано
Јован Илић 

Море Ано

Море, Ано, дилбер Ано,
 
И бисерна вита грано,

Ружо моја румена,

Душо моја медена!

Што се срдиш, што ме мориш,

Што ти са мном не говориш?

А што сам ти учинио,

Ако сам те пољубио?

Море, Ано, дилбер Ано

И бисерна вита грано,

Ти си, Ано, лепо цвеће,

Нема оног кој' те неће,

Ти си, Ано, лепа створа,

И господског разговора,

За тобом ми срце вене,

Пођи, душо ти за мене.

Напомене 

 Ова песма је из рукописа

Извори 

 Јован Илић: Целокупна дела, страна 275, Библиотека српских писаца, Народна просвета.

Јован Илић